**Alexandre Virot** (1890 Pariisi – 14. heinäkuuta 1957) oli ranskalainen piirtäjä ja urheilutoimittaja.

Ura
---

Virot’n ensimmäinen radiolähetys Ranskan ympäriajon nousuvaiheelta (engl. *Summit Finish*) tapahtui Col d'Aubisquessa vuonna 1932.
Nuoruudessaan Virot kiinnostui urheilusta ja taiteesta, johon hän sai vaikutteita kuvanveistäjä Antoine Bourdellelta. Ensimmäisen maailmansodan aikana hän taisteli sekä juoksuhaudoissa että ilmavoimissa ja toisen maailmansodan aikana Ranskan vastarintaliikkeessä.. Virot toimi piirtäjänä *Miroir des Sports* -lehdelle ja hän sekä raportoi että osallistui vuoden 1928 Amsterdamin olympialaisiin, joissa sai hopeaa piirroksista ja akvarelleista teoksellaan "Gestes de football".

Toimittajana Virot taltioi 22 Ranskan ympäriajoa. Ensimmäisen radiotaltioinnin kilpailusta hän teki vuonna 1929 ja ensimmäinen suora lähetys Col d'Aubisquen nousuvaiheelta vuonna 1932. Urheilulajien lisäksi Virot taltioi myös Ranskan ensimmäisen lottoarvonnan vuonna 1934 sekä haastatteli Etiopian kuningasta Haile Selassieta. Hän työskenteli myös yleisradiotoiminnassa Radiodiffusion-Télévision Françaisella ja Radio Luxembourgilla.

Kuolema
-------

Virot kuoli moottoripyöräonnettomuudessa taltioidessaan vuoden 1957 Ranskan ympäriajoa. Onnettomuus tapahtui Ranskan kansallispäivänä reitillä Barcelona–Ax-les-Thermes, missä hän ja hänen kuljettajansa René Wagner ajautuivat 30 km/h vauhdilla rotkoon. Virot sai kallonmurtuman ja hän kuoli matkalla sairaalaan. Wagner kuoli myöhemmin saamiinsa vammoihin. Molempien muiston kunniaksi ympäriajoissa järjestettiin hiljainen hetki.

Kunnianosoitukset
-----------------

Vuosina 1960–1967 Ranskan ympäriajot palkitsivat kunniallisia pyöräilijöitä *Alex Virot*-palkinnolla.

Lähteet
-------

1. 1 2 3 4 5 6 7 8  Lowe, Felix: THE REMARKABLE TALE OF ALEX VIROT, THE TRAGIC TINTIN OF THE TOUR DE FRANCE *Cycling*.  29.11.2017. Eurosport.  Arkistoitu 24.9.2017. Viitattu 8.5.2021. (englanniksi)
2. 1 2  Book Review: Cycling Anthology Volume Six *Latest News*.  10.11.2015. Tour of Britain.  Arkistoitu 24.9.2017. Viitattu 8.5.2021. (englanniksi)
3. 1 2  Alex Virot *Olympics*. Sports Reference.  Arkistoitu 17.4.2020. Viitattu 8.5.2021. (englanniksi)
4. ↑  van Rossem, G. (toim.): The Ninth Olympiad. Amsterdam 1928. Official Report (Sivu 898) *The Netherlands Olympic Committee*.  1928. Amsterdam:  J. H. de Bussy.  Arkistoitu 8.4.2008. Viitattu 8.5.2021. (englanniksi)
5. ↑  OLYMPIC GAMES ART COMPETITION MEDALLISTS (Sivu 17) *Art competitions at the Olympic Games*.  2.5.2019. The Olympic Studies Centre/ Olympic Foundation for Culture and Heritage. Viitattu 8.5.2021. (englanniksi)
6. ↑  Alex Virot *Athletes*. Olympedia. Viitattu 8.5.2021. (englanniksi)
7. 1 2 3 4  Alex Virot trouve la mort dans la seizième étape *Archives*.  16.7.1957. Le Monde. Viitattu 8.5.2021. (ranskaksi)
8. ↑  European Sportscaster Dies in Highway Crash (Sivu 10) *Billings Gazette*.  15.7.1957. Newspapers.com. Viitattu 8.5.2021. (englanniksi)
9. ↑  Klassementen *De Krant van Toen*.  16.7.1960. Leeuwarder Courant. Viitattu 8.5.2021. (hollanniksi)
10. ↑  Prix Alex Virot voor Felice Gimondi *De Krant van Toen*.  24.7.1967. Leeuwarder Courant. Viitattu 8.5.2021. (hollanniksi)